شەفەق نیوز/ نێچیرڤان بارزانی سەرۆک هەرێم کوردستان، ئمڕوو جمعە، لە ٣٤ مین ساڵیاد بمباران کیمیایی ک رژیم وەرین لەبان ناوچەیل بالیسان و شێخ سنان کردەی، لەبان ماڵپەڕ تویتەر بڵاو کرد.
سەرۆک هەرێم سڵاو لە خیزانەیل قوربانییەکان کرد و باس لە ئومید خوەی کرد ک ئی ساڵیادە بوودە هاندەر دویارووژیگ رووشنتر ک یەکگردن و یەکڕیزی بتەو بکەێد.
لەلای خوەییش، سەرۆک حکومەت هەرێم کوردستان، هەمیش لەبان تویتەر بڵاو کرد و نووسان: حکومەت هەرێم پابەندی خوەی لە برزکردن ئاست خزمەتگوزارییەکان ئەرا خیزانەیل شەهیدان دووپات کەێد
وەرجە ٣٤ ساڵ رژیم بەعس بمباران ناوچەیل دووڵ بالیسان وئاوایەیل شێخ سنان (دووڵ خۆشناوتی) وەچەک کیمیایی قەیەغەکریاگ کرد، ک بویە هووکار کوشتن ٢٦٣ کەس، و زەخمداربوین زیاتر لە ٦٢٠ کەس تر.
